LV Eiropas Savienības Oficiālais Vēstnesis C 254/12

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2008/C 254/09)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

Grozījumu pieteikums atbilstīgi 9. pantam un 17. panta 2. punktam

“KÖLSCH”

EK Nr. DE/PGI/117/0655/10.05.2004

ACVN ( ) AĢIN (X)

Paredzētie grozījumi

Specifikācijas sadaļa(-s):

Nosaukums Apraksts Ģeogrāfiskais apgabals Izcelsmes apliecinājums Ražošanas metode Saikne Marķējums Valsts prasības

Grozījumi

Apraksts: Gaišs, dzidrs, labi norūdzis, augsta raudzējuma alus ar izteiktu apiņu garšu un šādām kvalitātes prasībām:

— “Kölsch” ar pazeminātu alkohola saturu: — 2,1 — 2,8 tilp. %

— Bezalkoholiskais “Kölsch”: — < 0,5 tilp. %

Alus, ko izmanto kā izejmateriālu “Kölsch” ar pazeminātu alkohola saturu un bezalkoholiskā “Kölsch” ražošanai, atbilst 1) līdz 6) punktā minētajām kvalitātes prasībām.

Paskaidrojums: Līdz šim pie 1) līdz 6) punktā minētajām kvalitātes prasībām pārpratuma dēļ tika norādītas visu ražotāju ražoto “Kölsch” alus šķirņu vidējās vērtības, daļēji bez pielaidēm. Tagad tās tiek aizstātas, norādot diapazonus, kas vienlaikus tiek pielāgoti tehniskajiem priekšnoteikumiem un/vai patērētāju gaumes izmaiņām.

Ražojot “Kölsch” ar pazeminātu alkohola saturu un bezalkoholisko “Kölsch”, ko ražo vienīgi “Kölsch” alus šķirņu ražotāji, no izrūgušā, gatavā “Kölsch” alus pēc tā izgatavošanas tiek pilnībā vai daļēji atdalīts alkohols, turklāt visas pārējās sastāvdaļas paliek nemainīgas, respektīvi, 1) līdz 6) punktā uzskaitītās kvalitātes prasības ir spēkā arī šajā gadījumā. “Vieglākā” garša ir saistīta vienīgi ar vēlāko alkohola satura samazināšanu. Arī “Kölsch” ar pazeminātu alkohola saturu un bezalkoholiskais “Kölsch” ir pilnalus [Vollbier]. Atbilstīgi patērētāju interesēm tie pastāvēja jau pirms 1994. gada 26. janvāra, kas pieteikuma iesniegšanas brīdī netika pieminēts tikai pārskatīšanās dēļ. “Kölsch” alus šķirņu reputācija vienlīdz lielā mērā attiecas uz “Kölsch” ar pazeminātu alkohola saturu un bezalkoholisko “Kölsch”.

Ģeogrāfiskais apgabals: Ķelnes pilsētas teritorija un Ķelnes apkārtnes pilsētas Bedburga, Bonna, Brīla, Dormāgena, Frehena, Leverkūzene, Monheima un Vīla (Bedburg, Bonn, Brühl, Dormagen, Frechen, Leverkusen, Monheim, Wiehl).

Paskaidrojums: Norāde uz to alusdarītavu ģeogrāfisko atrašanās vietu, kas šobrīd ražo “Kölsch”, netiek dota. Ģeogrāfiskā apgabala apraksts kā tāds paliek nemainīgs.

Izcelsmes apliecinājums: Izmantojot visu piegādes dokumentu, piemēram, pasūtījuma veidlapu, piegādes dokumentu un transporta pavadzīmju, kā arī visu piegādātāju un klientu rēķinu administrēšanu papīra formā un/vai datorizētu uzskaiti, tiek dokumentēti un pārbaudes gadījumā identificēti visu izejvielu — iesala (miežu un/vai kviešu iesala), maltu un granulētu apiņu vai apiņu ekstrakta, misas ūdens, augsta raudzējuma rauga — tiešie piegādātāji un tiešie komerciālie iepircēji. Turklāt iepildīšanas laikā no katras partijas/katra laiduma tiek noņemti paraugi, un atsauci uz tiem ietver ražotājas alusdarītavas norāde un partijas/laiduma numurs uz katras iepakojuma vienības.

Paskaidrojums: Līdzšinējais sadaļas “Izcelsmes apliecinājums” apraksts nemainīti tiek iekļauts sadaļā “Saikne ar ģeogrāfisko apgabalu”. Turpmāk sadaļā “Izcelsmes apliecinājums” būs aprakstīta galaprodukta “Kölsch” saiknes ar tā ražošanas vietu ģeogrāfiskajā apgabalā izsekojamības pasākumi.

Ražošanas metode: Ražošana saskaņā ar Vācijas alus receptūru tīrības prasību nosacījumiem [Reinheitsgebot], izmantojot augsta raudzējuma tīrkultūras raugu.

Viss “Kölsch” alus, arī ar pazeminātu alkohola saturu un bezalkoholiskais, kopš senseniem laikiem tiek brūvēts saskaņā ar Vācijas alus receptūru tīrības prasību nosacījumiem. Saskaņā ar nosacījumiem izejvielām izmanto tikai iesalu (miežu un/vai kviešu iesalu), apiņus, ūdeni un augsta raudzējuma raugu. No piegādātājiem tiek saņemts iesals un apiņi, kā arī daļēji ūdens, ja nav pieejama sava aka, un retākos gadījumos arī augsta raudzējuma tīrkultūras raugs, ja vien to kopš senseniem laikiem nekultivē pašā alusdarītavā vai pati alusdarītava savā ģeogrāfiskajā apgabalā.

Pēc iesala saņemšanas tas tiek uzglabāts torņu tvertnēs. Pēc tam iesals tiek ņemts no torņu tvertnēm un sasmalcināts rupja maluma dzirnavās. Pēc sasmalcināšanas iegūtie iesala graudi tiek samaisīti ar ūdeni, kas var būt ņemts no avotiem ārpus noteiktā ģeogrāfiskā apgabala, un iesala graudos esošā ciete mērcēšanas procesā atdalīta fermentācijas veidā. Pēc mērcēšanas attīrīšanas procesā tiek iegūta misa. Šādā veidā iegūtajai misai beigās pievieno apiņus un vāra to. Rezultātā radušos koagulācijas produktus atdala ar misas dzidrināšanas procesu, un karstās misas atdzesēšanai izmanto siltummaini. Pēc tam šī procesa rezultātā iegūtajai aukstajai misai pievieno augsta raudzējuma raugu, pievada gaisu un iepilda to raudzēšanas tvertnē. Raudzēšanas tvertnē alus vārīšanas procesā iegūtie ogļhidrāti augsta raudzējuma rauga iedarbībā pārvēršas alkoholā un CO2. Augsta raudzējuma raugs garo savienojumu ķēžu veidošanās rezultātā uzkrājas šķidruma augšpusē. Tādējādi iegūto jaunalu pēc tam atdzesē, nobriedina un filtrē. Izfiltrētā alus pagaidu uzglabāšanai izmanto augstspiediena tvertnes, no kurām alu iepilda ar dažādiem iepildīšanas procesiem, kas var notikt arī ārpus noteiktā ģeogrāfiskā apgabala.

Lai izgatavotu “Kölsch” ar pazeminātu alkohola saturu un bezalkoholisko “Kölsch”, norūgušā, gatavā alus alkohola saturu jo īpaši samazina ar vakuuma destilāciju un iztvaicēšanu vai apgriezto osmozi, tam izmantojot daļēji caurlaidīgu membrānu vai dialīzi, kas arī tiek darīts noteiktajā ģeogrāfiskajā apgabalā.

Paskaidrojums: Tagad ražošanas tehnoloģija ir aprakstīta pa atsevišķiem soļiem, piesaistot tos ģeogrāfiskajam apgabalam, kā tas tika darīts jau kopsavilkumā, kas iesniegts Ziemeļreinas-Vestfāles federālās zemes Pārtikas un medību pārvaldei 2004. gada 19. maijā. Tajā līdz šim iekļautās norādes uz atsevišķām kvalitātes prasībām, aizstājot vidējās vērtības ar daļēji aktualizētiem vērtību diapazoniem, ir iekļautas sadaļā “Apraksts”.

KOPSAVILKUMS

PADOMES REGULA (EK) Nr. 510/2006

“KÖLSCH”

EK Nr. DE/PGI/117/0655/10.05.2004

ACVN ( ) AĢIN (X)

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī

Nosaukums: Bundesministerium der Justiz Adrese: Mohrenstraße 37 D-10117 Berlin (Postanschrift: D-11015 Berlin) Tālr.: (49-18) 885 80-0 vai (49-30) 20 25-70 Fakss: (49-18) 885 80-95 25 vai (49-30) 20 25-95 25 E-pasts: matzner-an@bmj.bund.de

2. Grupa

Nosaukums: Kölner Brauerei-Verband e.V. Adrese: Lungengasse 48-50 D-50676 Köln Tālr.: (49-221) 240 38 28 Fakss: (49-221) 921 80 19 E-pasts: — Sastāvs: ražotāji/pārstrādātāji ( X ) citi ( )

3. Produkta veids

2.1. grupa — alus

4. Specifikācija

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums: “Kölsch”

4.2. Apraksts: Gaišs, dzidrs, labi norūdzis, augsta raudzējuma alus ar izteiktu apiņu garšu un atbilstīgām kvalitātes prasībām:

— “Kölsch” ar pazeminātu alkohola saturu: 2,1 — 2,8 tilp. %

— Bezalkoholiskais “Kölsch”: < 0,5 tilp. %

Alus, ko izmanto kā izejmateriālu “Kölsch” ar pazeminātu alkohola saturu un bezalkoholiskā “Kölsch” ražošanai, atbilst 1) līdz 6) punktā minētajām kvalitātes prasībām.

4.3. Ģeogrāfiskais apgabals: Ķelnes pilsētas teritorija un Ķelnes apkārtnes pilsētas Bedburga, Bonna, Brīla, Dormāgena, Frehena, Leverkūzene, Monheima un Vīla (Bedburg, Bonn, Brühl, Dormagen, Frechen, Leverkusen, Monheim, Wiehl).

4.4. Izcelsmes apliecinājums: Izmantojot visu iegādes dokumentu, piemēram, pasūtījuma dokumentu, piegādes dokumentu un transporta pavadzīmju, kā arī visu piegādātāju un klientu rēķinu administrēšanu papīra formā un/vai datorizētu uzskaiti, tiek dokumentēti un pārbaudes gadījumā identificēti visu izejvielu — iesala (miežu un/vai kviešu iesala), maltu un granulētu apiņu vai apiņu ekstrakta, ūdens, augsta raudzējuma rauga — tiešie piegādātāji un tiešie komerciālie iepircēji. Turklāt iepildīšanas laikā no katras partijas/katra laiduma tiek noņemti paraugi, un atsauci uz tiem ietver ražotājas alusdarītavas norāde un partijas/laiduma numurs uz katras iepakojuma vienības.

4.5. Ražošanas metode: Ražošana saskaņā ar Vācijas alus receptūru tīrības prasību nosacījumiem [Reinheitsgebot], izmantojot augsta raudzējuma tīrkultūras raugu.

Viss “Kölsch” alus, arī ar pazeminātu alkohola saturu un bezalkoholiskais, kopš senseniem laikiem tiek brūvēts saskaņā ar Vācijas alus receptūru tīrības prasību nosacījumiem. Atbilstīgi tiem par izejvielām izmanto tikai iesalu (miežu un/vai kviešu iesalu), apiņus, ūdeni un augsta raudzējuma raugu. No piegādātājiem tiek saņemts iesals un apiņi, kā arī daļēji ūdens, ja nav pieejama sava aka, un retākos gadījumos arī augsta raudzējuma tīrkultūras raugs, ja vien to kopš senseniem laikiem nekultivē pašā alusdarītavā vai pati alusdarītava savā ģeogrāfiskajā apgabalā.

Pēc iesala saņemšanas tas tiek uzglabāts torņu tvertnēs. Pēc tam iesals tiek ņemts no torņu tvertnēm un sasmalcināts rupja maluma dzirnavās. Pēc sasmalcināšanas iegūtie iesala graudi tiek samaisīti ar ūdeni, kas var būt ņemts no avotiem ārpus noteiktā ģeogrāfiskā apgabala, un iesala graudos esošā ciete mērcēšanas procesā atdalīta fermentācijas veidā. Pēc mērcēšanas attīrīšanas procesā tiek iegūta misa. Pēc tam šādā veidā iegūtajai misai pievieno apiņus un vāra to. Rezultātā radušos koagulācijas produktus atdala ar misas dzidrināšanas procesa palīdzību, un karstās misas atdzesēšanai izmanto siltummaini. Pēc tam šī procesa rezultātā iegūtajai aukstajai misai pievieno augsta raudzējuma raugu, pievada gaisu un iepilda to raudzēšanas tvertnē. Raudzēšanas tvertnē alus vārīšanas procesā iegūtie ogļhidrāti augsta raudzējuma rauga iedarbībā pārvēršanas alkoholā un CO2. Augsta raudzējuma raugs garo savienojumu ķēzu veidošanās rezultātā uzkrājas šķidruma virspusē. Tādējādi iegūto jaunalu pēc tam atdzesē, nobriedina un filtrē. Izfiltrētā alus pagaidu uzglabāšanai izmanto augstspiediena tvertnes, no kurām pēc tam alu iepilda ar dažādiem iepildīšanas procesiem, kas var notikt arī ārpus noteiktā ģeogrāfiskā apgabala.

Lai izgatavotu “Kölsch” ar pazeminātu alkohola saturu un bezalkoholisko “Kölsch”, izraudzētā, gatavā alus alkohola saturu samazina ar vakuuma destilāciju un iztvaicēšanu vai apgriezto osmozi, tam izmantojot daļēji caurlaidīgu membrānu vai dialīzi, kas arī tiek darīts noteiktajā ģeogrāfiskajā apgabalā.

4.6. Saikne ar ģeogrāfisko apgabalu: “Kölsch” kvalitāte un reputācija izriet no nu jau 1000 gadus ilgas alus ražošanas vēstures un tradīcijām Ķelnē un tās apkārtnē. Minētā reģiona alus darīšanas mākslas pirmsākumi meklējami 9. gadsimtā. Pirmās autentiskās ziņas par alus darīšanu Ķelnē un tās apkārtnē ir atrodamas Geresheimas klostera rakstos, kur pieminētas Ķelnes alusdarītavas. Ap 1250. gadu izveidojās Ķelnes aldaru cunfte. Līdz 20. gadsimta sākumam tika ražots tikai augsta raudzējuma alus. Tolaik palielinājās konkurence, un tās rezultātā pilsētas dome un Alus darīšanas pārvalde, lai aizsargātu tradicionālo aldaru arodu, uz laiku aizliedza zema raudzējuma alu. Visbeidzot, pastāvīgā kvalitātes uzlabošana bija par iemeslu tam, ka “Kölsch” uzvarēja cīņā ar zema raudzējuma alu.

“Kölsch” alu ar pazeminātu alkohola saturu un bezalkoholisko “Kölsch” kopš 1994. gada janvāra ražo vienīgi “Kölsch” alus ražotāji. Arī “Kölsch” alus ar pazeminātu alkohola saturu un bezalkoholiskais “Kölsch” alus ir pilnalus [Vollbier], kura ražošanā no izrūgušā, gatavā “Kölsch” alus tiek pilnībā vai daļēji atdalīts alkohols, turklāt visas pārējās sastāvdaļas paliek nemainīgas. “Kölsch” alus reputācija vienlīdz lielā mērā attiecas uz “Kölsch” ar pazeminātu alkohola saturu un bezalkoholisko “Kölsch”.

4.7. Pārbaudes struktūra:

Nosaukums: Landesamt für Natur, Umwelt und Verbraucherschutz Nordrhein-Westfalen Adrese: Leibnitzstraße 10 D-45659 Recklinghausen (Postanschrift: Postfach 101052, D-45610 Recklinghausen) Tālr.: (49-201) 15 90 22 33 Fakss: (49-201) 79 95 14 46 E-pasts: christiane.ratsack@lanuv.nrw.de

4.8. Marķējums: Marķējums ir atkarīgs no atsevišķas alusdarītavas “Kölsch” markas, kas iespējams kombinēta ar norādi uz to, ka “Kölsch” ir “aizsargāta ģeogrāfiskās izcelsmes norāde”, vai norādi “AĢIN”.

(1) OV L 93, 31.3.2006., 12. lpp.